钦定古今图书集成/历象汇编/乾象典/第039卷 > 《玩月城西门廨中》鲍照
## 钦定古今图书集成/历象汇编/乾象典/第039卷 > 《玩月城西门廨中》鲍照

始见西南楼，纎纤如玉钩。末映东北墀，娟娟似蛾眉。
蛾眉蔽珠栊，玉钩隔锁窗。三五二八时，千里与君同。
夜移衡汉落，徘徊帷户中。归华先委露，别叶早辞风。
客游厌苦辛，仕子倦飘尘。休澣自公日，宴慰及私辰。
蜀琴抽《白雪》，郢曲发《阳春》。肴干酒未阕，金壶启夕沦。
回轩驻轻盖，留酌待情人。